Il-linja nazzjonali tal-ajru Air Malta kkonkludiet b’mod pożittiv taħditiet li kellha mal-Unjin tal-Cabin Crew wara li jumejn ilu kienet irreġistrata tilwima industrijali dwar il-leave tal-ħaddiema. Fi stqarrija l-Air Malta qalet li ġew irtirati d-direttivi kollha li ħarġet l-unjin lill-membri tagħha. Il-qbil intlaħaq illum waranofsinhar wara sigħat ta’ negozjati iebsin bejn iż-żewġ naħat.